text: Fodbold skal være for alle
  19 juli 2016 kl. 13.43
  For sjette år i træk er der fodboldskoler for børn, der bor i udsatte boligområder. Målet er at give børnene en sommeruge fuld af oplevelser. 
  Det er ikke alle børn i Danmark, der har mulighed for at komme på fodboldskole af økonomiske årsager. Men det gør DBU, Danmarks Idræts-forbund og lokale fodboldklubber noget ved.
  For sjette år i træk samarbejder de nemlig om at afholde fodboldskoler for børn, der kommer fra udsatte boligområder.
  I denne uge er det børn fra Esbjerg, der skal lære at drible, tackle og score.
  - Jeg har lært, hvordan vi skal løbe udenom hinanden. Jeg lærer nogle nye at kende, og det er rigtig sjovt, siger Casper Larsen, der deltager i fodboldskolen.
  Get2 Fodboldskolerne fungerer som de almindelige fodboldskoler, men deltagerne bliver udvalgt specielt, og så skal de kun betale et symbolsk beløb for at deltage.
  - Vi håber, at børnene får en rigtig god uge herude, og at de, der ikke spiller fodbold i forvejen, kan blive motiveret til at melde sig ind i vores klub, siger Carsten Hille, skoleleder for fodboldskolen.
  Om Get2 Fodboldskolerne
  - DBU’s Get2 Fodboldskoler ligner i princippet de almindelige DBU Fodboldskoler, men de adskiller sig, da de er målrettet børn i udsatte boligområder- DBU’s Get2 Fodboldskoler afholdes i et samarbejde mellem den lokale klub, DBU og DIF (som bidrager med finansiering og rådgivning gennem deres Get2sport initiativ)- Projektet er støttet af Ministeriet for børn, ligestilling, integration og sociale forhold- Det er sjette år, DBU gennemfører fodboldskoler for børn i socialt belastede områder- DBU’s Get2 Fodboldskoler afvikles i år i Aarhus, Aalborg, København, Taastrup, Esbjerg, Odense, Bagsværd, Greve, Kolding, Haderslev og Maribo- Der forventes cirka 900 deltagere på Get2 Fodboldskolerne i 2016. Det er en stigning på knap 20 % i forhold til 2015
  
  